जीत पर ममता ने की राष्ट्रीय अवकाश की अपील  
रेलमंत्री ममता बनर्जी ने विश्व कप की जीत के जश्न के लिए केंद्र सरकार से सोमवार को राष्ट्रीय अवकाश घोषित करने की अपील की है।
रेलमंत्री ममता बनर्जी ने शनिवार को विश्व कप खिताब जीतने पर भारतीय क्रिकेट टीम को बधाई दी है और जीत के जश्न के लिए केंद्र सरकार से सोमवार को राष्ट्रीय अवकाश घोषित करने की अपील की है।  तृणमूल कांग्रेस के नेता और केंद्रीय जहाजरानी राज्य मंत्री मुकुल राय ने कहा,  "हमारी नेता ममता बनर्जी ने केंद्रीय वित्त मंत्री प्रणब मुखर्जी के माध्यम से केंद्र सरकार से अपील की है कि सोमवार को राष्ट्रीय अवकाश घोषित किया जाए ताकि देशवासी भारत की जीत का जश्न मना सकें।" राय ने कहा, "उन्होंने भारतीय क्रिकेट टीम को जीत के लिए बधाई दी है।" भारत ने विश्वकप फाइनल मैच में श्रीलंका को छह विकेट से हराया। भारत ने 28 साल बाद विश्वकप जीता है।